section_heading: SP 2010.
paragraph_text: U trećoj i finalnoj fazi kvalifikacija, Alžir je uvršten u skupinu s Egiptom, Zambijom i Ruandom. U srpnju 2009. Alžir je započeo kvalifikacije pobijedivši kod kuće Egipat s 3:1 te Zambiju s 2:0 u gostima. Posljednja utakmica kvalifikacija za Alžir bila je gostovanje kod Egipta u Kairu. Feneci su znale da će porazom od tri ili više golova biti eliminirani. Prije početka utakmice autobus s alžirskim reprezentativcima je bio napadnut te je nekoliko članova reprezentacije bilo ozlijeđeno. Alžir je tu utakmicu izgubio s 2:0 te su obje reprezentacije imale isti broj bodova (13) te identičnu gol razliku (+5). Zbog toga se odigrala play-off utakmica u Sudanu u kojoj je Alžir pobijedio Egipat s 1:0 te se kao prvi u skupini kvalificirao na Svjetsko prvenstvo. Nakon toga FIFA je u prosincu 2009. pomaknula Alžir za tri mjesta, tako da su Pustinjski ratnici tada bili na 26. mjestu ljestvice što je do danas najbolji plasman reprezentacije.<ref>Yahia sends Algeria to World Cup<ref>Yahia cracker seals play-off win